

**TAPA VALLA 2019. AASTA EELARVE**

**EELNÕU SELETUSKIRI**

**1.Sissejuhatus**

Tapa valla 2019.aasta eelarve koostamisel on lähtutud kohaliku omavalitsuse üksuse finantsjuhtimise seadusest, kohaliku omavalitsuse korralduse seadusest, Tapa valla põhimäärusest, Tapa valla finantsjuhtimise korrast, Tapa vallavolikogu määruse eelnõust „Tapa valla arengukava 2018-2025. Tapa valla eelarvestrateegia 2018-2022.“ ning valdkondlikest normatiivaktidest. Eelarve tulude planeerimisel on arvestatud majanduse hetkeolukorda ja majandusprognoose 2019. aastaks. Valla eelarve koostamisel on olulisteks lähteandmeteks tööhõive prognoosid, keskmise palga ja sealt tulenevalt tulumaksu kasvu prognoosid, samuti riigieelarvest eraldatavad tasandus- ja toetusfondi summad.

* 1. **Eelarve prioriteedid**

Tapa valla 2019.a eelarve prioriteedid tulenevad Tapa vallavolikogu määruse eelnõust „Tapa valla arengukava 2018-2025 Tapa valla eelarvestrateegia 2018-2022“ ning on järgmised:

* Arengukavas ja eelarvestrateegias ettenähtud investeeringute finantseerimine.
* Muudatuste finantseerimine. Kavandatud juhtimisstruktuuri ellurakendamine, valla allasutuste tegevuse ümberkorraldamine.
* Uue allasutuse, Tapa valla spordikooli, arendamine.
* Suurenenud sotsiaaltoetuste määrade finantseerimine.
* Õpetajate palga kasvu finantseerimine.

**2. Tulud**

Tapa valla 2019.a eelarve kogutulud on 18 111 073 eurot. Finantseerimistehinguid kavandatakse 2 022 900 eurot (vt tabel 1).

**Tabel 1 Kogutulud (eurot)**

|  |  |
| --- | --- |
| Tulude eelarve kokku | 18 161 073 |
| FINANTSEERIMISTEHINGUD | 2 022 900 |
| Muutus kassas (kassajääk) | 0 |
| Antud laenude tagasimaksed muudelt residentidelt | 72 900 |
| Laenude võtmine muudelt residentidelt | 1 950 000 |
| KOKKU TULUD | 16 138 173 |
| Füüsilise isiku tulumaks | 7 640 000 |
| Maamaks | 262 000 |
| Riigilõivud | 7 000 |
| Muu kaupade ja teenuste müük | 0 |
| Rajatiste ja hoonete müük | 10 000 |
| Kaevandamisõiguse tasu | 34 000 |
| Laekumine vee erikasutusest | 24 000 |
| Intressitulud laenudelt | 3 200 |
| KOKKU TULUD TEGEVUSALADELT | 8 157 973 |
| Teede ja tänavate sulgemise maks | 300 |
| Kaupade ja teenuste müük | 890 300 |
| Toetused | 7 267 373 |

Põhitegevuse tuludeks on planeeritud 15 329 448 eurot. Maksutulud moodustavad üle poole ehk 51,68% (7 902 300 eur) põhitegevuse tuludest, sh tulumaks 49,97% (7 640 000 eur) ja maamaks 1,71% (262 000 eur) ning muud maksutulud 0,002% (300 eur). Toetuseid tegevuskuludeks planeeritakse 6 471 848 eurot, mis moodustab 42,28% eelarve põhitegevuse tuludest. Tasandusfondi osakaaluks toetustest on 28,62% (1 850 000 eur), toetusfondi osakaaluks 69,91% (4 518 597 eur) ja muude toetuste osakaaluks 1,47% (95 251 eur). Tulu kaupade ja teenuste müügist planeeritakse 897 300 eurot, mis moodustab 5,72% põhitegevuse tuludest. Muid tegevustulusid planeeritakse 58 000 eurot, mis moodustab 0,32% tuludest (vt joonis 1).

**Joonis 1. Põhitegevuse tulude osakaal eelarves**

Vaatamata valla rahvaarvu, sh tööealiste elanike osakaalu vähenemisele, kasvab üksikisiku tulumaksu laekumine tänu palkade kasvule viimasel neljal aastal stabiilselt (vt joonis 2). 2018.aastast kasvasid seoses osade riiklike ülesannete ületulekuga omavalitsustele toetusfondi eraldised. Tasandusfondi eraldised ja tulud valla poolt osutatavatelt teenustelt püsivad samal tasemel.

**Joonis 2. Põhitegevuse tulude dünaamika.**

**2.1 Maksutulud.** Tulumaksu laekumist planeeritakse 2019 aastal 7 640 000 eurot. Võrreldes 2018. aasta eeldatava laekumisega on kasvuks 6,5%. Kasvuprognoos põhineb jätkuval palgakasvu prognoosil. Maamaksu laekumise prognoosiks on 262 000 eurot, mis moodustab 1,71% põhitegevuse tuludest. Muud maksud (tänavate sulgemise maks) on marginaalse osakaaluga.

**2.2.Tulud kaupade ja teenuste müügist**

Prognoositav tulu kaupade ja teenuste müügist on 890 300 eurot, mis moodustab 5,7% valla põhitegevuse tuludest. Kaupade ja teenuste müük sisaldab riigilõive, tulu haridusasutuste majandustegevusest, tulu kultuuri ja kunstiasutuste majandustegevusest, tulu sotsiaalasutuste majandustegevusest, tulu elamu-ja kommunaalmajanduse tegevusest, tulu korrakaitseasutuse majandustegevusest, tulu üüri- ja renditulult, muu kaupade ja teenuste müügitulu. Loetletuist on suurema osatähtsusega laekumine haridusteenustelt (lasteaia ja õpilaskohad 363 980 eur), sotsiaalteenustelt (277 780 eur), kultuuri- ja vaba aja teenustelt (169 020 eur) ning elamu- ja kommunaalmajanduse teenustelt (66 400 eur).

**2.3.Saadavad toetused tegevuskuludeks**

Toetuseid planeeritakse Tapa valla 2019. a eelarves 6 471 848, mis moodustab 42,3% põhitegevuse tuludest. Toetused jagunevad tasandusfondiks, toetusfondiks ning muudeks toetusteks. Tasandusfondi vahendid on regionaalpoliitiline meede ning on ette nähtud riigipoolse toetusena omavalitsuste tulubaasi ühtlustamiseks. Tasandusfondi vahendid ei ole sihtotstarbelised. Tasandusfondi suuruseks planeeritakse 1 850 000 eurot.

Toetusfondi vahendid on mõeldud sihtotstarbeliseks kasutamiseks. 2019. a valla eelarves planeeritakse toetusfondi suuruseks 4 518 597 eurot. Toetusfond sisaldab üldhariduskoolide pidamiseks antavat toetust (2 765 043 eur), toetust laste ja noorte huvitegevuse arendamiseks (227 529 eur), lasteaiaõpetajate palgatoetust (114 203 eur), toetust sotsiaalteenuste korraldamiseks (32 407 eur), vahendeid toimetulekutoetuse maksmiseks (128 851 eur), asendus- ja järelhoolduse teenuse osutamiseks (677 667 eur), matusetoetust (36 944 eur), raske ja sügava puudega laste kaitseks (47 444 eur), toetust rahvastikutoiminguteks (1 984 eur), toetust jäätmehoolduse arendamiseks (34 584 eur) ja toetust kohalike teede korrashoiuks (451 941 eur) vt joonis 3. Toetusfondi vahendid on planeeritud 2018.a tasemel, tegelik eraldus selgub peale riigieelarve vastuvõtmist. Valla eelarves täpsustatakse kõiki toetuse summasid lisaeelarvega.

Muud toetused tegevuskuludeks on valla 2019 a eelarves 95 251 eurot. Muud toetused sisaldavad toetust õppelaenu kustutamiseks (666 eur), toetust Tapa valla raamatukogudele kirjanduse soetamiseks (21 085 eur), koolipiima toetust (4 500 eur) ja toetust valla spordikooli treenerite töötasudeks (69 000 eur). Ühinemistoetust kajastatakse alates 2019 aastast investeeringutena.

**Joonis 3 Toetusfondi jaotus**

**2.4.Muud tegevustulud**

Muude tegevustuludena (58 000 eur) planeeritakse eelarves laekumisi kaevandusõiguse tasudelt (34 000 eur) ja vee erikasutuselt ( 24 000 eur).

**3.Kulud**

Tapa valla 2019.a eelarve kogukuludeks on planeeritud 18 161 073 eurot. Tegevuskuludeks planeeritakse 17 110 719 eurot ja finantseerimistehinguteks 1 050 354 eurot (vt tabel 2). Valla töötajate (v.a õpetajad) palgatõusuks kavandatakse 50 eurot kuus.

**Tabel 2 Kogukulud**

|  |  |
| --- | --- |
| KOKKU KULUD | 18 161 073 |
| FINANTSEERIMISTEHINGUD | 1 050 354 |
| Kohustuste vähenemine | 1 050 354 |
| Võetud laenude tagasimaksmine muudele residentidele | 1 050 354 |
| Kapitaliliisingu maksed |  |
| KOKKU KULUD TEGEVUSALADELT | 17 110 719 |
| Materiaalsete ja immat. põhivarade soetam ja renov | 2 815 200 |
| Personalikulud | 8 745 539 |
| Majandamiskulud | 4 692 796 |
| Eraldised | 701 381 |
| Muud kulud | 155 803 |
|  sh. reservfond | 77 103 |
|  intress | 78 000 |
|  muu erivarustus | 700 |

Põhitegevuse kulud on 14 197 519 eurot. Majandusliku sisu järgi jagunevad kulud „antavad toetused tegevuskuludeks“ (liikmemaksud, sotsiaaltoetused, toetused kultuuri- ja spordiseltsidele, eraldised haridusasutuste toitlustajatele jms) ja muudeks tegevuskuludeks (personali- majandamis- ja muud kulud). Antavate toetuste osakaal valla eelarve põhitegevuse kuludes on 4,9% ja muude tegevuskulude osakaal 95,1%.

Personalikulud moodustavad 64,9% , majandamiskulud 34,5% ja muud kulud 0,6% muudest tegevuskuludest (vt joonis 4).

**Joonis 4 Põhitegevuse kulud majandusliku sisu järgi**

Eelarve kulud jagunevad valdkondlikult üheksaks. 2019.a eelarves on kogukuludest (koos investeeringutega) suurima osakaaluga valdkonnaks haridus 48,7%-ga, järgnevad vaba aeg, kultuur ja religioon 17,8%-ga, sotsiaalne kaitse 13%-ga, majandus 8,2%-ga, üldised valitsussektori teenused 6,7%-ga, elamu- ja kommunaalmajandus 4,5%-ga, keskkonnakaitse 0,7%-ga ning tervishoid ja avalik kord kumbki 0,2%-ga (vt joonis 5).

**Joonis 5 Põhitegevuse kulude valdkondlik osakaal**

**3.1.Üldised valitsussektori teenused**

Üldistele valitsussektori teenustele planeeritakse 2019 a eelarves 1 140 396 eurot (vt tabel 3). Valdava osa valdkonna kuludest moodustab teenistujate ja töötajate palgakulu. Reservfondi suuruseks on 77 103 eurot.

**Tabel 3 Valitsussektori kulud**

|  |  |
| --- | --- |
| 01111 Vallavolikogu | 85 245 |
| 01112 Vallavalitsus | 864 648 |
| 01114 Reservfond | 77 103 |
| 01700 Valitsussektori võla teenindamine | 78 000 |
| 01600 Muud üldised valitsussektori kulud | 35 400 |
|  |  |

**3.2.Avalik kord ja julgeolek**

Valdkonna kuludeks planeeritakse 32 190 eurot. Kulud sisaldavad Tamsalu päästekomando tegevust, avaliku ruumi valvekulusid (valvekaamerate rent) ning abipolitseinike tegevustoetust (vt tabel 4).

**Tabel 4 Avaliku korra ja julgeoleku kulud**

|  |  |
| --- | --- |
| 03200 Päästeteenused  | 17 630 |
| 03600 Muud avalik kord | 14 560 |

**3.3.Majandus**

Majandusvaldkonna kuludeks planeeritakse 1 420 011 eurot. Siin kajastatakse kulusid valla teede ja tänavate korrashoiuks ja remondiks, ettevõtlustoetuseks, ühistranspordi korralduseks (Tapa bussijaama hoonestusõiguse tasu, Harjumaa ühistranspordi keskuse liikmemaks), valdkonna personalikuludeks, turismi arenduseks, elektrikäidu korraldamiseks ning muudeks üldmajanduslikeks projektideks (ÜVK arengukava, soojamajanduse arengukava, jäätmekava koostamine, kaasav eelarve). Valdkonna suurim kulu on seotud valla teedega, kuhu planeeritakse 972 241 eurot, millest 660 200 eurot moodustab investeering (vt tabel 5).

**Tabel 5 Majanduse kulud**

|  |  |
| --- | --- |
| 04120 Ettevõtlustoetus  | 5 000 |
| 04210 Põllumajandus | 2 000 |
|  04350 Elektrienergia, vallasutuste ühine käiduleping | 13 700 |
| 04510 Maanteetransport | 972 241 |
|  04512 Ühistranspordi korraldus | 39 840 |
|  04730 Turism  | 750 |
| 04740 Üldmajanduslikud arendusprojektid | 85 000 |
|  04900 Majanduse haldamine | 301 480 |

**3.4.Keskonnakaitse**

Keskkonnakaitse kulud moodustavad valla eelarves 112 000 eurot. Keskkonnakaitse kulude all kajastatakse Tamsalu ja Tapa jäätmejaama kulusid, prügivedu, maastike hooldust ja korrastamist (vt tabel 6).

**Tabel 6 Keskkonnakaitse kulud**

|  |  |
| --- | --- |
| 05100 Jäätmekäitlus (sh prügivedu) | 52 000 |
| 05400 Maastiku kaitse, haljastus | 60 000 |

**3.5.Elamu- ja kommunaalmajandus**

Elamu- ja kommunaalmajanduse kulusid on planeeritud 754 772 eurot. Siin kajastatakse kulusid valla munitsipaalelamufondile, veevarustuse parendamiseks (veevedu Savalduma piirkonda ja hajaasustuse programmi toetuseks), valla asulate tänavavalgustuse korrashoiuks ja elektrikuluks, Tapa Vallahoolduse kuludeks, Jäneda lossi halduskuludeks, valla kalmistute korrashoiuks, hulkuvate loomadega seotud tegevusteks ja avaliku sauna tegevuskulude toetuseks (vt tabel 7).

 **Tabel 7 Elamu- ja kommunaalmajanduse kulud**

|  |  |
| --- | --- |
| 06100 Elamumajanduse arendamine | 34 920 |
| 06300 Veevarustus | 24 600 |
| 06400 Tänavavalgustus | 178 650 |
| 066052 Jäneda loss | 22 500 |
| 066053 Kalmistud | 27 900 |
|  066054 Hulkuvate loomadega seotud tegevus | 12 500 |
|  066055 Saunad | 767 |
|  066057 Tapa Vallahooldus | 452 935 |

**3.6.Tervishoid**

Tervishoiu kuludeks on planeeritud 31 511 eurot. Valdkonnas kajastatakse Vajangu velskripunti majandamiskulusid, toetust perearstidele,

 Rakvere Haigla liikmemaks ja osalustasu voodipäevade alusel (vt tabel 8).

**Tabel 8 Tervishoiu kulud**

|  |  |
| --- | --- |
| 07210 Üldmeditsiiniteenused ja Vajangu velskripunkt | 6 700 |
| 07310 Üldhaigla teenused Rakvere Haigla | 24 811 |

**3.7.Vaba aeg, kultuur ja religioon**

Kulusid vabale ajale, kultuurile ja religioonile planeeritakse 3 035 528 eurot, millest 1 250 000 eurot on kavandatud investeeringuteks, sh Tapa kultuurikoja rekonstrueerimise lõpuleviimiseks 500 000 eur ja Tamsalu kultuurimaja rekonstrueerimise alustamiseks 750 000 eur. Valdkonnas kajastuvad kulud spordiasutuste ja -rajatiste (Tapa, Tamsalu, Jäneda spordihooned, välisrajad ja väljakud) haldamiseks, toetused spordiklubidele ja organisatsioonidele, samuti kulud Tapa valla spordikooli ülalpidamiseks, puhkeparkide hoolduseks, valla noortekeskuste (Tapa, Tamsalu ja Vajangu) tegevuste toetuseks, vaba aja tegevuste toetuseks, valla raamatukogu, sh haruraamatukogude halduskulude katmiseks, valla kultuurihoonete (Tapa kultuurikoda, Tamsalu ja Lehtse kultuurimaja), munitsipaalmuuseumite (Tapa muuseum, Porkuni paemuuseum) halduskuludeks, kirjastamisteenusteks (valla ajalehe kujundamine, toimetamine, kirjastamine ja kojukanne) ning muudeks religiooni- ja ühiskonnateenusteks (tegevustoetus kogudustele) vt tabel 9.

**Tabel 9 Vaba aja, kultuuri ja religiooni kulud**

|  |  |
| --- | --- |
| 081021 Tapa Spordikeskus | 153 297 |
| 081022 Jäneda Spordihoone | 41 270 |
| 081023 Spordirajatised | 9 410 |
| 081024 Toetused spordiklubidele-ja organisatsioonidele | 10 000 |
| 081025 Tamsalu Spordihoone | 312 852 |
| 081026 Tapa valla spordikool | 263 906 |
| 08103 Puhkepargid |  4 000 |
| 081071 Vajangu noortekeskus | 9 300 |
| 081072 Tamsalu noortekeskus | 20 000 |
| 081073 Tapa noorsootöö ja noortekeskused | 59 400 |
| 08109 Vaba aja tegevused | 51 100 |
| 082014 Tapa Linnaraamatukogu | 368 016 |
| 082021 Tapa Kultuurikoda | 657 384 |
| 082022 Lehtse Kultuurimaja | 70 512 |
| 082023 Tamsalu Kultuurimaja | 937 048 |
| 082031 Tapa Muuseum | 20 850 |
| 082032 Porkuni Paemuuseum | 21 013 |
| 08300 Kirjastamisteenused | 22 000 |
| 08400 Religiooni- ja muud ühiskonnateenused | 4 170 |

**3.8.Haridus**

Valla eelarvest on planeeritud haridusele 8 367 065 eurot (vt tabel 10), millest 800 000 eurot investeeringuteks, sh 300 000 eur Jäneda kooli fassaadi soojustamiseks, 250 000 eur Tapa muusika- ja kunstikooli hoone renoveerimiseks ja 250 000 eur Tamsalu Gümnaasiumi staadioni ehituseks. Valdkonna kuludes kajastuvad valla lasteaedade (Tamsalu lasteaed Krõll, Tapa linna lasteaiad Vikerkaar ja Pisipõnn) halduskulud, lasteaia- ja õpilaskohad teistele omavalitsustele, laste päevahoiuteenusteks, valla üldhariduskoolide (Tapa ja Tamsalu Gümnaasium, Jäneda, Lehtse, Tapa vene ja Vajangu põhikoolid), Tapa muusika- ja kunstikooli halduskulud, huvikooli õpilaskohad teistele omavalitsustele, kulutused koolitranspordile ja koolitoidule ning muu haridus (õpetajate ja õpilaste tunnustamine, stipendiumid). Lasteaiaõpetajate palgatõusu on planeeritud vastavalt kokkuleppele 980 eurolt 1 125 euroni, mis moodustab 90% üldhariduskooli õpetaja alampalgast. Magistrikraadiga lasteaiaõpetaja palk võrdsustatakse üldhariduskooli õpetaja alampalgaga (1 250 eur). Samale tasemele kavandatakse ka hariduse tugipersonali (eri- ja sotsiaalpedagoog, logopeed, psühholoog) töötasu. Üldhariduskoolide õpetajate alampalgaks kavandatakse 1 250 eurot kuus.

**Tabel 10 Hariduse kulud**

|  |  |
| --- | --- |
| 091101 Lasteaed Pisipõnn | 786 213 |
|  091102 Lasteaed Vikerkaar | 403 827 |
|  091103 Tamsalu Lasteaed  | 866 455 |
| 091104 Vajangu Põhikool-lasteaiaõpetajad | 55 674 |
| 091105 Lasteaiakohad | 100 000 |
| 091106 Laste päevahoiuteenus | 9 680 |
| 091107 Jäneda Kool-lasteaiaõpetajad | 40 715 |
| 091108 Lehtse Kool-lasteaiaõpetajad | 62 386 |
| 092101 Jäneda Kool haldus | 528 293 |
| 092102 Lehtse Kool haldus | 159 723 |
| 092121 Jäneda Kool põhikooliõpetajad | 156 014 |
| 092122 Lehtse Kool põhikooliõpetajad | 142 777 |
| 092123 Tapa Gümnaasium põhikooliõpetajad | 753 929 |
| 092124 TVPK põhikooliõpetajad | 329 493 |
| 092125 Tamsalu Gümnaasium põhikooliõpetajad | 541 204 |
| 092126 Vajangu põhikooliõpetajad | 65 168 |
| 092127 Vajangu Põhikool haldus | 91 229 |
| 092128 Tapa Vene PK haldus | 365 039 |
| 092131 Tapa Gümnaasium gümnaasiumiõpetajad | 211 517 |
| 092132 Tamsalu Gümnaasium gümnaasiumiõpetajad  | 115 421 |
| 092201 Tapa Gümnaasium haldus | 606 363 |
| 092202 Tamsalu gümnaasium haldus  | 759 092 |
| 092203 Õpilaskohad | 167 500 |
| 095101 Tapa Muusika- ja Kunstikool | 632 966 |
| 095102 Huvikool õpilaskohad | 16 000 |
| 09600 Koolitransport | 122 000 |
|  09601 Koolitoit | 252 187 |
| 09800 Muu haridus, sh hariduse haldus | 26 200 |

**3.9.Sotsiaalne kaitse**

Sotsiaalse kaitse kulusid planeeritakse eelarvesse 2 217 246 eurot. Valdkonna kuludes sisalduvad eraldised puuetega inimeste sotsiaalhoolekandeasutustele, raske ja sügava puudega laste kaitsele, puuetega inimeste hooldajatoetusele, valla hoolekandeasutuste (Tapa ja Sääse hooldekodu) ülalpidamiseks, hoolekandeteenuste ostmisele teistelt hoolekandeasutustelt, koduteenuste osutamiseks, asendus- ja järelhooldusteenuse (lastekodu kohad) ostmiseks, muudeks perede ja laste sotsiaalse kaitse kuludeks (sünnitoetus, ranitsatoetus, matusetoetus, isiklik abistaja ja tugiisik), eluasemeteenuste osutamiseks sotsiaalsetele riskirühmadele (sotsiaalkorterid), riikliku toimetulekutoetuse maksmiseks, muu sotsiaalsete riskirühmade kaitseks (ühekordsed sotsiaaltoetused) ja sotsiaalse kaitse haldamiseks (vt tabel 11).

 **Tabel 11 Sotsiaalse kaitse kulud**

|  |  |
| --- | --- |
| 10120 Puuetega inimeste sotsiaalhoolekandeasutused | 4 000 |
| 101211 Raske ja sügava puudega laste kaitse | 47 444 |
| 101212 Puuetega inimeste hooldajatoetus | 129 000 |
|  102001 Tapa Hooldekodu | 235 585 |
|  102002 Sääse Hooldekodu | 230 535 |
|  102003 Teenuse ostmine teistelt | 195 000 |
|  102011 Koduteenindus | 115 860 |
| 102012 Muu eakate sotsiaalne kaitse | 66 700 |
| 10400 Asendus-ja järelhooldus | 677 667 |
|  104021 Muu perekondade ja laste sotsiaalne kaitse | 98 444 |
|  10600 Eluasemeteenused sotsiaalsetele riskirühmadele | 27 710 |
|  10701 Riiklik toimetulekutoetus | 128 851 |
| 10702 Muu sotsiaalsete riskirühmade kaitse | 32 000 |
| 10900 Muu sotsiaalne kaitse, sh sotsiaalse kaitse haldus | 228 450 |

**4.Investeerimistegevus**

2019.aasta Tapa valla eelarves moodustab investeerimistegevus 2 043 575 eurot (vt tabel 12).

**Tabel 12 Investeerimistegevus**

|  |  |
| --- | --- |
| **Investeerimistegevus kokku** | **-2 031 575** |
|  Põhivara müük (+) | 10 000 |
|  Põhivara soetus (-) | -2 815 200 |
|  *sh projektide omaosalus* | -2 029 675 |
|  Põhivara soetuseks saadav sihtfinantseerimine (+) | 795 525 |
|  Põhivara soetuseks antav sihtfinantseerimine (-) | -20 000 |
|  Osaluste ning muude aktsiate ja osade soetus (-) | 0 |
|  Tagasilaekuvad laenud (+) | 72 900 |
|  Finantstulud (+) | 3 200 |
|  Finantskulud (-) | -78 000 |

Investeeringute planeerimisel on aluseks Tapa valla arengukava 2018 – 2025 ja Tapa valla eelarvestrateegia 2018 – 2022 (vt tabel 13).

**Tabel 13 Investeeringud**

|  |  |
| --- | --- |
| **Investeeringuprojektid** |  **2018 eelarve** |
| Maanteetransport | 660 200 |
| Kaasav eelarve | 20 000 |
| Tapa Vallahooldus | 35 000 |
| Tapa kultuurikoja renoveerimine  | 500 000 |
| Tamsalu kultuurimaja renoveerimine | 750 000 |
| Jäneda kool  | 300 000 |
| Tamsalu gümnaasiumi staadion | 250 000 |
| Tapa Muusika- ja kunstikooli hoone renoveerimine | 250 000 |
| Tapa hooldekodu renoveerimine | 50 000 |
| **KÕIK KOKKU** | **2 815 200** |
| *sh toetuse arvelt* | 785 525 |
| *sh muude vahendite arvelt (omaosalus)* | 2 029 675 |

Investeeringuid on kavandatud 2 815 200 euro ulatuses, sh 785 525 eurot ühinemistoetuse arvelt ja 2 029 675 eurot omatulude ja laenuvahendite arvelt.

**5. Finantseerimistegevus**

Kavandatud investeeringute finantseerimiseks planeeritakse võtta laenu 1 950 000 eurot. Võetud laenude tagasimakseteks planeeritakse 1 050 354 eurot. Kassa jäägi muutust ei planeerita (vt tabel 14).

**Tabel 14 Finantseerimistegevus**

|  |  |
| --- | --- |
| **Finantseerimistegevus** | **899 646** |
|  Kohustuste võtmine (+) | 1 950 000 |
|  Kohustuste tasumine (-) | -1 050 354 |
| **Likviidsete varade muutus (+ suurenemine, - vähenemine)** | 0 |

Kavandatava laenu võtmisel on eeldatav valla netovõlakoormus 2019 a lõpuks 51,2% (vt tabel 15)

**Tabel 15 Netovõlakoormus**

|  |  |
| --- | --- |
| Netovõlakoormus (eurodes) | 7 823 798 |
| Netovõlakoormus (%) | 51,0% |
| Netovõlakoormuse ülemmäär (eurodes) | 9 197 669 |
| Netovõlakoormuse ülemmäär (%) | 60% |
| Vaba netovõlakoormus (eurodes) | 1 373 871 |